Avtovac
Avtovac je naseljeno mjesto u općini Gacko, Bosna i Hercegovina. Avtovac je svoje ime dobio po biljci abdovini, a ranije se zvao Avtovi Do. Za vrijeme turske uprave u Avtovcu je 1690. godine Hasan-beg Hasanbegović, sin Osman-paše Kazanca, sagradio džamiju i mekteb. Uz džamiju se nekada nalazilo mezarje u kojem su pretežno ukopavani članovi Hasabegović porodice. Svi nišani su uništeni u toku Drugog svjetskog rata. Hasanbegovići su bili prva muslimanska porodica koja se koncem 17. stoljeća naselila u Avtovac. Potomak ove porodice, Bešir-aga Hasanbegović, koji je živio u ovome kraju koncem 18. i u prvoj polovini 19. stoljeća, sagradio i kulu. Od austrougarske okupacije 1878. godine Avtovac je bio privredni centar jugoistočnog dijela gatačke općine koji je imao čaršiju u kojoj je sve do 1941. godine bilo više trgovačkih i zanatskih radnji.